recursal/SuperWikiNEXT-32B huggingface dataset:
***Våre falne 1939–45*** er et firebinds bokverk som ble utgitt av Den norske stat i perioden 1949–1951. I tillegg til korte biografier med bilder over de ca. 11 500 nordmenn som falt for Norge under andre verdenskrig, inneholder verket artikler om den norske krigsinnsatsen.

Bakgrunn
--------

Verket ble gitt i gave til den nærmeste etterlatte etter hver av de falne, på vilkår at de hadde «vist en god nasjonal holdning» under krigen. Dette ble stort sett finansiert ved at deres hjemkommuner gav et bidrag på 50 kroner per gave.

Som falne er definert «alle som døde under krigen (...) for så vidt som krigshandlinger var årsaken eller en medvirkende årsak til deres død» (fra verkets innledning). Nordmenn som falt i tysk tjeneste er ikke inkludert i verket. Opplysningene er samla inn først ved henvendelser til alle landets kommuner, deretter ved spørreskjema til de pårørende. Informasjon er også henta inn fra blant annet forsvaret, offentlige registre, Norges Røde Kors, lokale myndigheter, Nortraship, rederiene og Nasjonalhjelpen. Det mosaiske trossamfunn gav det vesentlige av opplysninger om deporterte og omkomne jøder.

Bokverket har blitt digitalisert og oppdatert av Nasjonalbiblioteket og slektforskningsorganisasjonen DIS-Norge. Persondataene ble brukt i en datajournalistikksak på VG-nett publisert 9. april 2015.

Redaksjonskomiteen
------------------

* Statsråd Aaslaug Aasland, Sosialdepartementet
* Stortingspresident Natvig Pedersen
* Rektor Otto Lous Mohr, Universitetet i Oslo
* Major Einar Diesen, Forsvarsdepartementet
* Skipsfartsdirektør Erling Bryn
* Byråsjef Markus Endresen, Industri-, håndverks- og skipsfartsdepartementet

Forfattere
----------

Professor Arne Ording var verkets hovedredaktør. Slektshistorikerne Gudrun Johnson (Høiby) og Johan Garder fikk oppdraget med å redigere biografiene. Hvert bind inneholder en artikkel om den norske krigsinnsatsen:

* Bind 1: «Sjøfolkenes innsats», av skipsfartsdirektør Øivind Lorentzen
* Bind 2: «De væpnede styrker», av major Einar Diesen
* Bind 3: «Hjemmefronten», av redaktør Christian A. R. Christensen
* Bind 4: «Heimestyrkane», av statssekretær Helge Sivertsen

Thorbjørn Egner hadde ansvar for typografi og trykking, mens Gunnar Dørum var redaksjonssekretær. Maleren Alf Rolfsen lagde fire akvareller til illustrasjon.

Referanser
----------

1. ↑  VG Spesial Våre falne
2. ↑  VGs SKUP-metoderapport om bearbeiding av data fra Våre falne Arkivert 20. september 2016 hos Wayback Machine.

Eksterne lenker
---------------

* Bind 1 (A–G) Digitalarkivet
* Bind 2 (H–K) Digitalarkivet
* Bind 3 (L–R) Digitalarkivet
* Bind 4 (S–Å) Digitalarkivet

Portal: Andre verdenskrig
**Into the Radius VR** er et førsteperson-overlevelsesskytespill utviklet og publisert av CM Games, som ble utgitt den 20. juli 2020.

Gameplay
--------

Spillet er satt i en post-apokalyptisk fremtid der man spiller som en utforsker som studerer og overlever et område kalt "Sonen". Spilleren må lete etter forsyninger, kjempe mot monstre, og gjennomføre oppdrag for å få valuta de kan bruke til å betale leie, og kjøpe forsyninger eller våpen. Spilleren har et hjemmeområde de er i mellom oppdrag, hvor de kan selge gjenstander de har funnet på oppdrag, oppgradere utstyret sitt og gjøre seg klare til neste oppdrag.

Spillet har realistiske våpensystem og overlevelsesystem, der spilleren må sove, spise og holde våpnene sine i god stand for å kunne overleve. Spilleren har tilgang til kart og kompass for å navigere rundt, men det viser ikke spillerens posisjon, så de må bruke landskapet for å navigere seg fram til oppdragsmålene. Selv om spillet har en opplæringsmodus så er den kort, og forklarer kun det grunnleggende spilleren må vite for å overleve.

Mottakelse
----------

| Samling av flere omtaler |
| --- |
| Samler | Poengsum |
| Metacritic | 76/100 |
| Omtaler |
| Publikasjon | Poengsum |
| Way Too Many Games | 7/10 |
| COGconnected | 85/100 |

*Into the Radius VR* ble møtt med generelt positiv mottakelse på Steam og Meta Store.

### Priser

*Into the Radius VR* vant IndieDB sin "2020 Indie of the Year - Editor's choice - Best VR Game"-pris.

Referanser
----------

1. ↑  «REVIEW – INTO THE RADIUS». *Way Too Many Games* **(engelsk)**. 9. september 2022. Besøkt 18. april 2024.
2. ↑  «INTO THE RADIUS REVIEW – AN INCREDIBLY IMMERSIVE VR SURVIVAL SHOOTER». *COGconnected* **(engelsk)**. 9. september 2022. Besøkt 18. april 2024.
3. ↑  «Into the Radius VR anmeldelser på Steam». *store.steampowered.com* **(norsk)**. Besøkt 18. april 2024.
4. ↑  «Into the Radius på Meta Store». *www.meta.com*. Besøkt 18. april 2024.
5. ↑  «Editors Choice - Indie of the Year 2020 feature». *IndieDB* **(engelsk)**. 23. desember 2020. Besøkt 17. april 2024.

Eksterne lenker
---------------

* Offisielt nettsted
* CM Games
* *Artikkelen mangler oppslag i Wikidata*

Portal: Videospill
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Eldar Idrettslag** (stiftet i 1949) er et idrettslag fra bygda Vossestrand i Voss kommune i Vestland. Klubben tilbyr skihopp, langrenn, kombinert, skiskyting, fotball og rugby. 

Klubben har fostret idrettsutøvere som Lars Bystøl (skihopping), Jori Mørkve (skiskytter), Kolbjørn Ulvund (skiskytter) og Sindre Ure Søtvik (kombinert). 

Eldar IL sin fotballbane ligger på Sundve og har fått sponsornavnet Seimen-bana. Årmotslia er lagets arena for langrenn og skiskyting. Anlegg for hopp og kombinert finner man på Framnes.

Arenaer
-------

Eldar har to hoppanlegg og ei langrennsløype:

* Framnesbakkene består av K52 og K25 samt flere små bakker. I K52 og K25 er det lagt plast.
* Nyestølen er en hoppbakke som har kritisk punkt på 60 meter.
* Årmotslia er langrennsløypa til Eldar. Her ble det arrangert Junior-VM i skiskyting i 1998.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Beriberi** skyldes mangel på vitaminet tiamin. Det finnes ulike former av  sykdommen som kan ramme både spedbarn og voksne. Ordet kommer fra singalesisk, hvor *beri* betyr svakhet.

Risikoindivider
---------------

* Barn som ammes om moren har dårlig tiaminstatus
* Individer med kullhydratrik føde, særlig ris
* Alkoholikere
* Underernærte individer, der påkjenninger på kroppen som feber, graviditet eller amming kan gi mangelsymptomer
* Pasienter under dialyse med parietal nutrition og med høy metabolomsetning

Symptomer
---------

Tidlige symptomer:

* nedsatt appetitt
* nedsatt konsentrasjonsevne
* trøtthet
* irritabilitet

Senere symptomer:

* vektnedgang
* forstoppelse
* forstyrrelser på nervesystemet

Infantil beriberi
-----------------

Kardiovaskulær form: fatal innen timer om ikke tiamin tilføres

Adult beriberi
--------------

Forekommer vanligvis i de to formene tørr (paralytisk) og våt (kardiovaskulær).
Kan også opptre som Akutt fulminant ("shoshin")

Cerebral type (Wernicke-Korsakoff)
----------------------------------

Rammer kroniske alkoholikere. I samspill med toxisk innvirkning av etanol og ernæringsmangel.

*Wernickes syndrom*

* Nystagmus
* Oftalmoplegi
* Ataxi
* Mental forvirring

*Korsakoffs psykose*

* Tap av minne, særlig langtidsminnet
* Vanskeligheter med å skape nye minnebilder
* Initiativløshet
* Innsiktsløshet

Behandling
----------

Intravenøs eller intramuskulær injeksjon av 50-100 mg tiamin/dag i 1-2 uker. Siden 10 mg tiamin/dag til symptomene har forsvunnet. Foruten tiamin kan fettløselige derivater gis, de absorberes effektivt i mage-tarmkanalen.

Ved våt beriberi ses forbedring etter 6-24 timer. Ved tørr beriberi kreves lengre behandling. Symptomer vid Wernickes syndrom viker gradvis etter en dag til uker. 

Forbedring av Korsakoffs psykose sees etter 1-3 måneders behandling. Blant pasienter med Korsakoffs psykose gjelder at:

* 25% blir helt friske
* 50% blir delvis friske.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** LCCN **·** LCCN **·** NDL **·** BBC Things
 |
**Joseph Robinette «Beau» Biden III** (født 3. februar 1969, død 30. mai 2015) var en amerikansk politiker, advokat og offiser fra Wilmington i Delaware. Han var Joe Bidens eldste sønn. Han var riksadvokat (Attorney General) i Delaware.
18. desember 1972 var Beau Biden i bilen sammen med sin bror Hunter da hans mor og søster omkom i en bilulykke.

Privatliv
---------

Beau Biden giftet seg med Hallie Olivere i 2002. De fikk en datter, Natalie, i 2004, og en sønn, Robert Hunter Biden II, i 2006.

Karriere
--------

Etter Kosovo-krigen (i 1999) reiste Beau Biden til Kosovo for å jobbe på vegne av Organisasjonen for sikkerhet og samarbeid i Europa (OSSE) for å utdanne nye dommere og påtalemyndigheter for det lokale rettssystemet.

Beau studerte jus ved University of Pennsylvania og Syracuse University College of Law. Fra 1995 til 2004 arbeidet han for justisdepartementet i Philadelphia. Han jobbet så to år som partner i et advokat-firma før han ble "Attorney General" i Delaware.

I oktober 2008 ble Beau Biden tatt ut til aktiv militærtjeneste og fra januar til september 2009 var han stasjonert i Irak. For hans tjeneste i Irak-krigen, ble Beau Biden tildelt en Bronze Star Medal.

I 2006 ble Beau valgt til Attorney General (fra 2007), et verv han ble gjenvalgt til i 2010. I august 2013 ble det kjent at Beau Biden hadde kreft i hjernen, og fikk behandling med cellegift. I mai 2015 kom kreften tilbake og Beau Biden døde 30. mai 2015, 46 år gammel.

Kamala Harris, Joe Bidens visepresidentkandidat ved valget i 2020 var kollega med Beau da hun var Attorney General i California, og han i Delaware. De samarbeidet tett under finanskrisen
 og Harris sa da hun ble visepresidentkandidat at det var gjennom vennskapet med Beau hun ble kjent med Joe Biden.

Referanser
----------

1. 1 2   Find a Grave, oppført som Joseph Robinette Biden, Find a Grave-ID 147215315, besøkt 9. oktober 2017[Hentet fra Wikidata]
2. ↑  «Attorney General Joseph Robinette 'Beau' Biden III (DE)». votesmart.org. Arkivert fra originalen 21. mai 2011. Besøkt 13. august 2020.
3. ↑  Banks, Adelle M. «Biden provides Catholic link, but renews abortion debate». *USA Today*. Religion News Service.
4. ↑  Bittle, Matt. «Delaware law firm hires Beau Biden». *Delaware State News*. Arkivert fra originalen Bruk av `|arkiv_url=` krever at `|arkivdato=` også er angitt (hjelp).  «Arkivert kopi». Arkivert fra originalen 2. juni 2015. Besøkt 13. august 2020.
5. ↑  How Kamala Harris's friendship with Beau Biden united her with Joe

Eksterne lenker
---------------

* Offisielt nettsted Rediger på Wikidata

* (en) Beau Biden – kategori av bilder, video eller lyd på Commons Rediger på Wikidata
* (en) Beau Biden på Internet Movie Database Rediger på Wikidata

* (en) Beau Biden hos The Movie Database Rediger på Wikidata
* *Artikkelen har ingen egenskaper for sosiale medier i Wikidata*

  


|  |  |
| --- | --- |
| Oppslagsverk/autoritetsdata | Prabook **·** Geni **·** WikiTree **·** VIAF **·** GND **·** LCCN
 |
**Stian Mjøs** (født 1989) er en norsk basketballspiller med spillerposisjon point guard. 

Siden 2011 har Mjøs spilt på herrelaget til Bærum Basket, i tillegg til Norges seniorlandslag i basket.

Basketkarriere
--------------

Sesongen 2022/23 i eliteserien i basketball, BLNO, hadde Mjøs trepoengsrekord med 13 skudd.

I Firi-ligaen, Norges eliteserie for basketball-sesongen 2021/22, ble Mjøs toppscorer med 24,8 poeng i snitt per kamp.

Mjøs ble historisk i 2016 da han alene scoret 50 poeng i en BLNO-kamp for Bærum, noe ingen andre nordmenn hadde gjort i eliteserien tidligere. Sesongen 2016/17 presterte han å oppnå 25,5 poeng i snitt per kamp.

Mjøs ble kåret til årets landslagsspiller på det norske herrelandslaget i både 2018 og i 2019.

Stian trenes av Mathias Eckhoff på både landslaget og Bærum Basket.

Historisk
---------

Hans profesjonelle basketballkarrieren startet i Sverige, der han fra 2009 spilte to sesonger for Jämtland, etterfulgt av et halvt år i Danmark.

Innen han begynte å spille profesjonelt gikk bærumsgutten på NTG – Norges Toppidrettsgymnas.

I løpet av hans karriere har han spilt over 100 U-landslagskamper, før han avanserte til seniorlandslaget.

Familie
-------

Han er storebror til tidligere basketballspiller Thomas Mjøs.

Kåringer
--------

2011/2012: Sesongens MVP 

2012/2013: Sluttspillets MVP 

2018-19: Årets herrelandslagsspiller

Klubber
-------

### Aldersbestemt nivå

1999-2007: 🇳🇴 Sandvika Basketballklubb 

2007-2008: 🇳🇴 Asker Aliens

### Senior nivå

2008-2009: 🇳🇴 Asker Aliens

2009-2011: 🇸🇪 Jämtland Basket

2011-2012: 🇳🇴 Bærum Basket

2012: 🇩🇰 FOG Næstved 

2012-nå: 🇳🇴 Bærum Basket

Meritter
--------

NM-medaljer| Klubb | Nivå | Medalje | År |
| --- | --- | --- | --- |
| Bæreum | Senior - Eliteserien | Sølv 🥈 | 2024 |
| Bærum | Senior - Eliteserien | Sølv 🥈 | 2022 |
| Bærum | Senior - Eliteserien | Gull 🥇 | 2013 |
| Asker | Senior - Eliteserien | Gull 🥇 | 2009 |
| Asker | U20 | Gull 🥇 | 2008 |
| 3B, Sandvika | U18 | Gull 🥇(x3) | 2004-05,2007 |
| Sandvika | U16 | Gull 🥇 | 2005 |

EM| Nivå | Plassering | År |
| --- | --- | --- |
| U20 | 11.plass | 2008 |

Referanser
----------

1. ↑  Proballers. «Stian Mjos, Basketball Player». *Proballers* **(engelsk)**. Besøkt 9. desember 2021.
2. ↑  «Gimle tilbake på sitt beste». *www.basket.no*. Besøkt 10. januar 2023.
3. ↑  AS, TV 2 (20. april 2022). «Småbarnsfarens lidenskap ble smertefull». *TV 2* **(norsk)**. Besøkt 29. april 2022.
4. ↑  «Stian (26) ble historisk: - Det er nesten uhørt». *www.aftenposten.no*. Besøkt 3. mai 2022.
5. ↑  «Ny rolle gir mer av Mjøs». *www.basket.no*. Besøkt 3. mai 2022.
6. ↑  «Kåret til "Årets landslagsspiller"». *www.basket.no*. Besøkt 6. januar 2022.
7. ↑
8. ↑  Gulbrandsen, Ragnhild (3. april 2014). «I fjor var han sluttspillets beste spiller – i år må han moppe gulvet». *www.budstikka.no* **(norsk)**. Besøkt 7. januar 2022.
***Snowpiercer*** er en amerikansk post-apokalyptisk dystopisk thriller-dramaserie som hadde premiere på TNT 17. mai 2020. Den er basert på både den sørkoreanske-tsjekkiske filmen fra 2013 med samme navn, regissert av Bong Joon-ho, og den grafisk roman Le Transperceneige fra 1982. Filmen ble omskrevet av Jacques Lob, Benjamin Legrand og Jean-Marc Rochette.

Serien, som er en reboot av filmens kontinuitet, følger passasjerene til Snowpiercer, et gigantisk, stadig kjørende tog som sirkler rundt kloden og som bærer restene av menneskeheten, syv år etter at verden ble til en frossen ødemark.Serien stiller spørsmålstegn ved klassekrigføring, sosial urettferdighet og overlevelsespolitikk.

Daveed Diggs og Jennifer Connelly spiller sammen med Mickey Sumner, Annalize Basso, Sasha Frolova, Alison Wright, Benjamin Haigh, Roberto Urbina, Katie McGuinness, Susan Park, Lena Hall, Sheila Vand, Sam Otto, Iddo Goldberg og Jaylin Fletcher. Rowan Blanchard, Steven Ogg og Sean Bean blir også med i hovedrollen i andre sesong.

Mens serien var i utvikling hos TNT i over tre år, sto serien overfor mange produksjonsproblemer og forsinkelser som følge av kreative forskjeller mellom seriens produsenter og nettverket. Serien forble i utviklingshelvete frem til mai 2019, da det ble kunngjort at serien i stedet skulle sendes på TNTs søsternettverk TBS for utgivelse i andre kvartal 2020, og at den allerede var fornyet for en andre sesong. I september 2019 ble imidlertid beslutningen om å endre nettverk reversert.

Før studiostengninger som skjedde på grunn av utbruddet av COVID-19-pandemien, var det meste av den andre sesongens produksjon fullført. Den andre sesongen forventes å komme ut vinteren 2020.

Forutsetning
------------

*Snowpiercer* er satt syv år etter at verden ble til en frossen ødemark, og følger restene av menneskeheten, som bor i et kontinuerlig kjørende tog som består av 1001 vogner som sirkler rundt kloden, 2,7 revolusjoner i et år (133 dager for å fullføre en revolusjon). Bygget av milliardær Wilford, er toget stivt skilt etter klasse, med passasjerer fanget i en revolusjonerende kamp mot det strengt pålagte sosiale hierarkiet og ubalanserte tildeling av begrensede ressurser. Serien stiller spørsmålstegn ved klassekrigføring, sosial urettferdighet og overlevelsespolitikken ombord på toget.

Referanser
----------

1. ↑  Reinstein, Mara. «Creating Snowpiercer's 10-Mile-Long, 1,001-Car Train». *Architectural Digest* **(engelsk)**. Besøkt 20. september 2020.
2. ↑  «Snowpiercer Timeline Explained: When The Movie & TV Show Take Place». *ScreenRant* **(engelsk)**. 16. mai 2020. Besøkt 20. september 2020.
3. ↑  Andreeva, Nellie; Andreeva, Nellie (21. november 2016). «TNT Orders ‘Snowpiercer’ Pilot Based On Movie From Tomorrow Studios». *Deadline* **(engelsk)**. Besøkt 20. september 2020.

Eksterne lenker
---------------

* (en) *Snowpiercer* på Internet Movie Database Rediger på Wikidata

* (en) *Snowpiercer* på The Movie Database – TV Rediger på Wikidata

* (en) *Snowpiercer* på Rotten Tomatoes Rediger på Wikidata

* (en) *Snowpiercer* på Metacritic Rediger på Wikidata
**«Hest er best som pålegg»** er en norsk sang som ble skrevet av Øystein Sunde og utgitt 4. april 2005 på Sundes musikkalbum *Sånn er'e bare*. Sangen ble utgitt på samlealbumet *Sundes verden – 52 av de aller beste* i 2006.

Teksten handler om en mislykket ridetur på en hest som hadde andre planer enn rytteren.

Sangen var med på settlista høsten 2002 da Sunde spilte forestillingen *Øystein Sunde ...og vel så det* på Dizzie Showteater.

Teksten til «Hest er best som pålegg» fulgte med i CD-heftet til *Sånn er'e bare*. Både tekst og noter ble publisert i noteboka *Sånn er'e bare* i 2006.

Musikere og instrumenter
------------------------

* Øystein Sunde: vokal, elektrisk gitar
* Stein Bull-Hansen: mandolin
* Knut Hem: dobro
* Terje Kinn: banjo
* Olaf Kamfjord: kontrabass
* Kari Iveland: kor
* Anita Skorgan: kor

«Hest er best som pålegg» ble fremført av Sunde i programmet *Øystein Sunde ...og vel så det* som ble sendt 25. desember 2004 på NRK 1. Ved siden av Sunde, Hem, Kamfjord og Konkova, var også Stein Bull-Hansen med på akustisk gitar. Da Sunde i nevnte «Sportsrevyen» i teksten, spilte de litt av riffet på kjenningsmelodien derfra.

Referanser
----------

1. 1 2  *Sånn er'e bare*– informasjon i CD-heftet.
2. ↑  TV2 programmet *Absolutt Underholdning* 30. mars 2005
3. ↑  Spinner Records – Medium: *Sånn er'e bare* – Øystein Sunde (2005)
4. ↑  *Øystein Sunde ...og vel så det* programmet som ble solgt på forestillingen.
5. ↑  Sunde, Øystein (2006) *Sånn er'e bare*. Blåmann Musikkforlag Norge AS; Oslo. ISBN 82-462-0051-4 s. 4 – 7
6. ↑  VG – 24. desember 2004 side 78
7. ↑  Medium: NRK TV *Øystein Sunde... og vel så det*
**Bhutans sentralbank** (eng: Royal Monetary Authority of Bhutan – RMA; dzongkha: འབྲུག་རྒྱལ་གཞུང་དངུལ་ལས་དབང་འཛིན་; wylie: *'brug rgyal-gzhung dngul-las dbang-'dzin*) er sentralbanken i Bhutan. 

RMA ble opprettet ved sentralbankloven av 1982, revidert av bl.a. den nyere loven om finansinstitusjoner av 1992 og den nye sentralbankloven fra 2010. RMA er medlem av Asian Clearing Union.

Hovedoppgaver og målsettinger
-----------------------------

RMAs viktigste styringsmål er:

* pengemessig stabilitet; regulere pengemengden og flyten av valuta
* overvåke og regulere landets finansnæring
* sørge for at landets kreditt- og valutaforhold bidrar til en balansert økonomisk vekst i landet

Sentralbanksjef
---------------

Sentralbankloven ble endret i 2010, slik at finansministeren ikke lenger skal være sentralbanksjef. Sentralbankloven fra 1982 (kapittel 13, avsnitt 5) lød: «The Minister of Finance shall be the Chairman of the Board» Den nye sentralbankloven (kapittel 33) lyder: «The Governor shall be the Chairperson of the Board».

RMA sin første sentralbanksjef, som ikke innehar rollen i form av å være finansminister, var *Dasho* Daw Tenzin. Han ble utnevnt 18. august 2010, og satt i denne stillingen til august 2015. Før Daw Tenzin var *Lyonpo* (minister) Kinzang Dorji leder av sentralbanken, i kraft av å være finansminister. Etter Tenzin overtok *Dasho* Penjore stillingen som sentralbanksjef, i desember 2015, og han ble utnevnt til en ny femårsperiode i november 2020.

Se også
-------

* Ngultrum
* Liste over verdens sentralbanker

Referanser
----------

1. ↑  Bhutannica.org - *ROYAL MONETARY AUTHORITY OF BHUTAN ACT 1982*
2. ↑  RMA - *RMA Act 2010* Arkivert 27. april 2011 hos Wayback Machine. (PDF)
3. ↑  BMA - *Board of Directors* Arkivert 6. mars 2014 hos Wayback Machine. besøkt 19. mars 2018.
4. ↑  The Butanese - *His Majesty grants Tashi Khader to NC’s new eminent members*, besøkt 15. juni 2022.
5. ↑  RMA.org - *Chairman Dasho Penjore* Arkivert 28. juni 2022 hos Wayback Machine. besøkt 15. juni 2022.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Byparlamentarisme** er en ordning for organisering av lokalpolitikken i byer der flertallet i bystyret velger et byråd som skal ha den utøvende makten.

Norge
-----

Ordningen erstatter systemet med formannskap, der den daglige driften av kommunen i større grad utøves etter et forholdstallsprinsipp, og den overfører også makt fra rådmannen til byrådslederen.

I Norge ble byparlamentarisme innført i Oslo i 1986, Bergen i 2000 og Tromsø i 2011. Flere andre byer har også vurdert å innføre ordningen, mens Tromsø gikk tilbake til formannskapsmodellen 1. juli 2016. Trondheim innfører parlamentarisme 13. juni 2024.

Som i andre parlamentariske systemer, er byrådet ansvarlig overfor bystyret, og kan risikere å bli utsatt for mistillitsvotum eller gå av som følge av et kabinettsspørsmål. I Bergen trenger et byråd positivt flertall i bystyret for å bli innsatt. Oslo praktiserte også opprinnelig denne ordningen, men har nå gått over til en ordning med negativt flertall, der ordføreren, som selv er valgt med positivt flertall, spør den han oppfatter som lederen for den mest styringsdyktige koalisjonen om å danne byråd, etter samme mønster som ved regjeringsdannelser i Norge.

Byparlamentarisme er også en stadig mer utbredt form for styring av større byer utenfor Norge.

Referanser
----------

1. ↑  «Parlamentarisme utredes i mange kommuner», *Kommunal Rapport*, 4. september 1998.
2. ↑  «Stavanger vurderer parlamentarisme», *NRK Rogaland*, 4. mai 2010.
3. ↑  «Finess ny rådmann», *Fredrikstad Blad*, 11. april 2014.
4. ↑  Eriksen, Lena Verås. «Avvikler parlamentarismen». Besøkt 30. september 2015.
5. ↑  Sved, Ragnhild (11. oktober 2023). «Trondheim ser til Oslo når parlamentarisme skal innføres». *Kommunal Rapport*. Besøkt 7. november 2023.
6. ↑  Thobroe, Grete (21. mars 2024). «Historisk makttrio skal styre Trondheim». *NRK*. Besøkt 21. mars 2024.
**Enok Synnestvedt Groven** (født 1984) er en norsk realitydeltaker, miljøverner og modell som deltok i sesong 1 av NRK-serien *Anno* våren 2015. Han kom til finalen der han ble slått av Emilie Enger Mehl. 

I 2011 ble Groven avbildet i Vogue L'Uomo, og i 2013 gikk han catwalk for den japanske designeren Yohji Yamamoto i Paris. I 2012 ble han den første modellen med skjegg som jobbet for Primark, noe som fikk omtale i The Daily Mail, Storbritannias nest største avis. I 2014 var han modell i en kampanje for jeansmerket Replay sammen med den norske supermodellen Aleksandra Ørbeck-Nilssen. Groven vant Gullruten 2015 som årets deltaker. Groven er medlem i Miljøpartiet De Grønne og Norges Miljøvernforbund.

I Mars 2

  

2024 dro rGroven til Israel og vernet seg som sivil frivillig for å bistå IDF sin folkerettsstridige operasjon i Gaza. eiste

Referanser
----------

1. ↑  ««Anno»-Enok: - Virkeligheten føltes som et fengsel etterpå». *Dagbladet.no*. 26.02.2016.
2. ↑  «Hobo chic! Primark launch their first Limited Edition collection for men using a model channeling Shameless dad Frank Gallagher». *The Daily Mail*. 11.09.2012.
3. ↑  «Replays campaign stars environmentalists» (pressemelding). 18. juni 2014.
4. ↑  «Drømmen om Afrika». *Hegnar.no*. 21. april 2015.
5. ↑  «Anno-Enok kåret til «Årets deltaker»». *BA*. 09.05.2015.
6. ↑  «Anno-Enok lakset opp for Erna». *Bergens Tidende*. 24.04.2015. Arkivert fra originalen 25. mai 2015. Besøkt 25. mai 2015.

Eksterne lenker
---------------

* (en) Enok Groven på Internet Movie Database Rediger på Wikidata
**Per Alf Brodal** (født 17. oktober 1944 i Oslo) er en norsk lege og professor i medisin.

Han ble utdannet ved Universitetet i Oslo (UiO) i 1971 og tok den medisinske doktorgraden (dr.med.) i 1972. Etter turnustjeneste på Stord og i Sykkylven og forskningsopphold ved Oxford University ble han ansatt ved Det medisinske fakultet ved Universitetet i Oslo. I 1985 ble han utnevnt til professor i medisin (anatomi) ved UiO. Han har drevet eksperimentell forskning på nervesystemets koplingsmønster og skrevet flere lærebøker og utviklet studieopplegg. 

I yngre år var Brodal aktiv konkurranseroer og vant ni Norgesmesterskap.[]

Han er sønn av hjerneforsker Alf Brodal (1910–1988).

Bibliografi
-----------

* *Sentralnervesystemet. Bygning og funksjon*. Tano, Oslo 1995.

Referanser
----------

1. ↑   75 års omtale i Aftenposten 17. oktober 2019

Eksterne lenker
---------------

* (no) Publikasjoner av Per Alf Brodal i forskningsdokumentasjonssystemet CRIStin
* (no) Publikasjoner av Per Alf Brodal i BIBSYS

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** SUDOC **·** NKC **·** CRIStin
 |
**Martin Blekkerud** (født 7. august 1975 på Hønefoss) er en norsk journalist, redaktør og tidligere friidrettsutøver for Moss Idrettslag. Han har tre NM-bronser på 200 meter, og tre NM-gull på 4x100 meter stafett fra 1990-tallet. Sammen med Birger Hermansen, Jørn Tollefsen og Geir Moen, innehar han den norske rekorden for klubblag på 4x100 meter stafett med tiden 40.40, som ble satt under NM i stafetter i Ørsta i 31. mai 1997.

Han er tidligere sportsjournalist, og har jobbet som journalist i magasinet *Mann*. Han vant «Årets feature 2015» under Nordiske Mediepriser for saken «Når mørket faller», publisert i *Det Nye*. Han er nå journalist i Dagbladet.

Blekkerud har jobbet som redaktør og prosjektleder for bokforlaget Pilar og driver podkasten *Pappatrenerne - en podkast om barneidrett* sammen med Eirik Øiestad.

Han var gitarist i det nå oppløste rockebandet *The Killing Cure.* I 2018 ga han ut albumet *Gravity Always Wins* under artistnavnet Blacklights.

Referanser
----------

1. ↑  «Vant stafettgull med klar margin». Moss avis. 23. mai 2012. Besøkt 4. oktober 2014.
2. ↑  Barka, Even Hye T. (5. januar 2022). «Martin Blekkerud og Karoline Skrøder er ansatt i Dagbladet Pluss». *www.m24.no*. Besøkt 15. april 2024.
3. ↑  «‎Pappatrenerne on Apple Podcasts». *Apple Podcasts* **(engelsk)**. Besøkt 3. oktober 2019.
4. ↑  «‎Gravity Always Wins by Blacklights» **(engelsk)**. Besøkt 3. oktober 2019.

  


|  |  |
| --- | --- |
| Oppslagsverk/autoritetsdata | VIAF
 |
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

**Thule** er et progrock-band fra Honningsvåg etablert i 1983. Siden albumdebuten i 1987 har bandet gitt ut fem album. Alle bandets utgivelser har kommet i begrensede opplag, og flere av dem går for relativt høye priser på bruktmarkedet, på tross av at bandet er lite kjent utover prog-miljøet.

Musikalsk har bandet gått gjennom en viss utvikling, men progrock-røttene har alltid vært klare, og det samme har det noe dystre arktiske preget. Den til dels psykedeliske 1970-tallslyden på de første platene har imidlertid blitt erstattet av et lydbilde som på de siste platene er mer preget av goth. Musikken er også preget av inspirasjon fra såvel folkemusikk som jazz. På sin siste plate, *Liquid*, har de også gått bort fra å synge på dialekt og heller valgt engelskspråklige tekster.

Diskografi
----------

* *I lovens navn* (MC 1985, egen utgivelse, 100 eks. CD 2022, Norske albumklassikere)
* *Ultima Thule* (LP 1987, Thule Records, 1000 eks. CD 1995, Arktisk Media, 500 eks.)
* *Natt* (LP 1989, Colours, 2250 eks. CD 2004, Panorama Records, 1000 eks.)
* *Frostbrent* (CD 1993, Thule Records, 1000 eks. LP 1994, Colours, 500 eks.)
* *Graks* (CD 1997, Thule Records, 2000 eks.)
* *Liquid* (CD 2005, Thule Records, 500 eks.)

I tillegg deltar Thule med «Blindvei» på samlealbumet *Revenge of the Orange*.

Medlemmer
---------

* Steve Riise Jensen – gitar og sang (1983–)
* Peer-Einar Pedersen – bass og sang (1983–)
* Jens Morten Søreide – sang (1983–85)
* Einar Jan Larsen – gitar (1983–85)
* Even Gaare – trommer (1983–85)
* Jens Haugan (Frommholz) – trommer (1986–87)
* Pål Valle – keyboard (1985–93)
* Hugo Barbala – trommer (1988–)

Eksterne lenker
---------------

* Thule Records

Portal: Progressiv rock
*Skuespillerinnen Réjane og hennes hund*, av Giovanni Boldini. Ca 1885
**Gabrielle Charlotte Réjane** (egentlig *Reju*), godt kjent som **Réjane** (født 6. juni 1856 i Paris, død 14. juni 1920 i Asnières-sur-Seine i Hauts-de-Seine) var en fransk skuespiller (*soubrette*), og hadde også stumfilmens første tid en fremgangsrik karriere også der.

Liv og virke
------------

### Bakgrunn

Réjane var datter av en skuespiller. Hun ble utdannet ved Conservatoire de Paris og der elev under François-Joseph Regnier (1807–1885). og tok der en annenpremie inne komedie i 1874.

### Skuespiller

Réjane utmerket seg fra 1875 på Vaudevilleteateret. Hun gikk over til Ambiguteateret i 1882, og opptrådte i de følgende ti årene som gjest på forskjellige scener.

I 1892 inngikk hun ekteskap med Grand théâtres forestander Paul Porel, og fulgte ham tilbake til Vaudevilleteateret, der hun så virket en lengre tid.

Hun fikk fra 1890-tallet internasjonal berømmelse med sine sjelfulle og sensuelle kvinneroller, gav gjestespill i England og Nord-Amerika (i Quebec i Canada og i New York City i USA). Hennes da mest berømte rolle var som Catherine Hubscher i Victorien Sardous *Madame Sans-Gêne*. Hun foretok noen år senere, i 1897, en europeisk turné. Hun gjorde særlig lykke med sine prestasjoner i *Zaza* og i *La Passerelle*.

Hennes ekteskap med Porel ble oppløst i 1903. I 1906 overtok Réjane Théâtre de Paris fra Aurélien-Marie Lugné-Poe (i 9. arrondissement i Paris) og gjorde det om til sitt Théâtre Réjane.

Hun forlot scenen som følge av hjerteproblemer i mars 1919, og samme år ble Théâtre Réjane igjen Théâtre de Paris. 1920, tre måneder før sin død, fikk hun Æreslegionen.

Blant Réjanes fremste roller var Nora i Henrik Ibsens *Et dukkehjem* og tittelrollen i *Madame Sans-Gêne*.

Réjane ble begravet på Cimetière de Passy.

Referanser
----------

1. ↑   Internet Movie Database, besøkt 18. juni 2019[Hentet fra Wikidata]
2. 1 2   dødsattest[Hentet fra Wikidata]
3. ↑   Archivio Storico Ricordi, Archivio Storico Ricordi person-ID 20108, besøkt 3. desember 2020[Hentet fra Wikidata]
4. ↑   Roglo, Roglo person ID p=gabrielle+charlotte;n=reju, oppført som Gabrielle Charlotte Réju[Hentet fra Wikidata]
5. ↑   Brockhaus Enzyklopädie, oppført som Réjane, Brockhaus Online-Enzyklopädie-id rejane, besøkt 9. oktober 2017[Hentet fra Wikidata]

Kilder
------

* Réjane, Gabrielle i *Nordisk familjebok* (2. utgave, 1915)
* Réjane, G. Ch. i *Nordisk familjebok* (2. utgaves supplement, 1925)
* «Gabrielle Réjane». *Store norske leksikon*. Besøkt 6. januar 2011.

Eksterne lenker
---------------

* (en) Gabrielle Réjane på Internet Movie Database Rediger på Wikidata

* (en) Gabrielle Réjane hos The Movie Database Rediger på Wikidata

* (en) Gabrielle Réjane hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Gyldendals Teaterleksikon **·** Prabook **·** Brockhaus Enzyklopädie **·** Deutsche Biographie **·** WikiTree **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NKC **·** KulturNav
 |
**Isobel Lennart** (født 18. mai 1915 i New York i New York, død 25. januar 1971 i Helmet i California) var en amerikansk manusforfatter og dramatiker.

Karrière
--------

Lennart ble født i New York, men flyttet senere til Hollywood, hvor hun fikk jobb hos filmselskapet Metro-Goldwyn-Mayer.

Lennarts første manus var komedien *The Affairs of Martha*, om et rikmannssamfunn som frykter at hemmelighetene deres kommer til å bli avslørt. Den ble spilt inn i 1942 med Spring Byington, Marjorie Main og Richard Carlson i hovedrollene. Deretter skrev hun manusene til *A Stranger in Town*, *Anchors Aweigh* og *It Happened in Brooklyn*.

Lennart jobbet også med filmene *A Life of Her Own*, *Love Me or Leave Me*, *Merry Andrew*, *The Inn of the Sixth Happiness*, *Please Don't Eat the Daisies*, *The Sundowners* og *Two for the Seesaw*.

I 1964 skrev hun boken for Broadway-musikalen *Funny Girl*, basert på livet til Fanny Brice og forholdet hennes med gambleren Nicky Arnstein. Barbra Streisand fikk gjennombruddet sitt i rollen som Brice og ble nominert til en Tony Award for arbeidet. I 1968 skrev Lennart manuset til filmversjonen av musikalen, og hun vant en Writers Guild of America Award for arbeidet. Lennart døde i en bilulykke tre år senere.

Privatliv
---------

Lennart giftet seg med skuespilleren John Harding i Las Vegas i Nevada i 1945. De fikk to barn: Joshua Lennart Harding (1947-1971) og Sarah Elizabeth Harding (f. 1951).

Referanser
----------

1. 1 2   Gemeinsame Normdatei, GND-ID 138592640, besøkt 16. oktober 2015[Hentet fra Wikidata]
2. 1 2   Internet Broadway Database, Internet Broadway Database person-ID 6475, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6tf0vgc, besøkt 9. oktober 2017[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]

Eksterne lenker
---------------

* (en) Isobel Lennart på Internet Movie Database Rediger på Wikidata

* (sv) Isobel Lennart i Svensk Filmdatabas Rediger på Wikidata

* (da) Isobel Lennart på Filmdatabasen Rediger på Wikidata

* (da) Isobel Lennart på Scope Rediger på Wikidata

* (fr) Isobel Lennart på Allociné Rediger på Wikidata

* (en) Isobel Lennart på AllMovie Rediger på Wikidata

* (en) Isobel Lennart hos The Movie Database Rediger på Wikidata

* (en) Isobel Lennart hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
**John Arcudi** er en amerikansk tegneserieforfatter. Han er mest kjent for sitt arbeid for forlaget Dark Horse Comics, i særdeleshet serien The Mask. Arcudi begynte karrieren som forfatter på 1980-tallet, da han skrev for serier som *Savage Tales* og *Conan*. På 1990-tallet var han en av Dark Horses mest produktive forfattere og jobbet blant annet med forlagets lisensproduserte serier basert på filmer som *Aliens*, *Predator* og *RoboCop* i tillegg til *The Mask* (sammen med Doug Mahnke). Han skrev også krimseriene *Homicide* og *The Creep* for antologiheftet *Dark Horse Presents*. Sammen med Doug Mahnke skapte han serien *Major Bummer* i 1997 for DC Comics. For DC har han også skrevet for superheltserier som *Doom Patrol*, *Aquaman* og *Justice League*.

Referanser
----------

1. ↑   *Tsjekkias nasjonale autoritetsdatabase*, NKC-identifikator mzk2005290117, Wikidata Q13550863,
2. ↑  ; *Autorités BnF*; besøksdato: 10. oktober 2015; BNF-ID: 129217953.

Eksterne lenker
---------------

* (en) John Arcudi – kategori av bilder, video eller lyd på Commons Rediger på Wikidata
* (en) John Arcudi på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** ICCU
 |
**Oda Felicia Bardal Sigstad Abdelmaguid** (født 1989), kjent under artistnavnet **Oda Felicia**, er en norsk musiker og kuntner.

Hun debuterte med EP-en *First Act (The Huntington Chorea Project)* i 2023. EP-en er en del av et audiovisuelt kunstprosjekt om den arvelige sykdommen Huntington Chorea som har rammet familien hennes. For utgivelsen fikk hun Spellemannprisen 2023 i klassen alternativ pop/rock. Hun ble også nominert til Musikkforleggerprisen 2024 i klassen årets låt innen populærmusikk sammen med medkomonister Kristoffer Lo og Tobias Jimmy Jimson for låten «White Doors».

Hun er gift med Magdi Omar Ytreeide Abdelmaguid fra rapduoen Karpe.

Referanser
----------

1. ↑  «Oda Felicia framfører om sykdommen Huntington Chorea for første gang». *ballade.no*. 26. februar 2024. Besøkt 19. april 2024.
2. ↑  «Sannheten bak tonene: Oda Felicia deler familiens private kamp mot brutal sykdom». *nettavisen.no*. 17. mars 2024. Besøkt 19. april 2024.
3. ↑  «Årets Spellemann: Undergrunn». *nrk.no*. 4. april 2024. Besøkt 9. april 2024.
4. ↑  «Disse er nominert til Musikkforleggerprisen 2024». *tono.no*. 11. januar 2024. Besøkt 19. april 2024.
5. ↑  «– Sykdommen var en slags «Lord Voldemort» i vår familie». *aftenposten.no*. 11. mai 2023. Besøkt 19. april 2024.

Eksterne lenker
---------------

* *Artikkelen mangler oppslag i Wikidata*
* *Artikkelen er ikke koblet til Wikidata*
**Martin Schanche** (født 1945) er en norsk tidligere motorsportsutøver som ble seks ganger europamester i rallycross. Schanche vokste opp i Leirpollen ved Tanafjorden nær Tana.

Rallycross
----------

Bilsportlisensen tok han på Røssvoll motorstadion. Som 27-åring i 1972 debuterte Schanche i løpssammenheng, og i 1975 tok han sølv i isbane-NM. Fra 1976 til 2001 kjørte han rallycross, og ble FIA europamester i 1978, 1979, 1981, 1984, 1991 og 1995.

I 1978 ble det kåret en felles europamester for begge klassene, hvorav Schanche kjørte i klassen med restriksjoner og vant denne også året etter. De fire siste titlene ble vunnet i den gjeveste klassen, som da het divisjon 2.

Han startet å kjøre med en Prince i 1972, fulgt av Opel Kadett i 1972 til 1974 og deretter ti ulike Ford Escort fra 1974 til 1999. Så kjørte han en Opel Astra de tre siste årene i rallysirkuset. Han fikki tilnavnet "Mr Rallycross" og er kjent for sitt temperament. De fleste av premiene fra karrieren er utstilt på Galleri Martin i Tana.

Politiker
---------

Parallelt med å være kommunestyrerepresentant for Fremskrittspartiet, tar Schanche tidvis også stilling til rikspolitiske anliggender, som for eksempel i spørsmål vedrørende ungdom, kultur og sport.

Ved kommunevalget i 2003 fikk han mye riksdekkende oppmerksomhet etter å ha slått til arbeiderpartipolitikeren Torgeir Micaelsen for åpne kameraer under en skoledebatt på Åssiden videregående skole i Drammen. Foranledningen var at han av Micaelsen og noen av Micaelsens kolleger ble kalt for «en feiging og svekling».

Til Schanches ergrelse ble han etter denne episoden en hyppig parodiert personlighet i programposten Petremorgen på NRK P3.

Referanser
----------

1. ↑  Schanche, Martin (1981). *Martin Schanche i fyr og flamme*. [Oslo]: Cappelen. s. 98, 99. ISBN 8202094909.
2. ↑  Forbannet Martin Schanche raser mot TV 2 etter sex-avsløring
3. ↑  «Martin Schanche klikker på AP-klabb». Besøkt 4.4.2015.
4. ↑  Har fått nok av radiospøk (vg.no)
5. ↑  Schanche-parodiene fra Petremorgen

Eksterne lenker
---------------

* (en) Offisielt nettsted Rediger på Wikidata

* (en) Martin Schanche – kategori av bilder, video eller lyd på Commons Rediger på Wikidata
* (en) Martin Schanche på Internet Movie Database Rediger på Wikidata
* (en) Martin Schanche – Driver Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** VIAF
 |
**Norsk Friluftsliv** (engelsk: *The Norwegian Association for Outdoor Organisations*, nordsamisk: *Norgga Olgunastinsearvi*) er fellesorganisasjonen for 18 norske frivillige friluftsorganisasjoner. Norsk Friluftsliv formål er å fremme det tradisjonelle, naturvennlige friluftslivet og allemannsretten (retten til fri ferdsel i norsk natur). Organisasjonen har én million medlemsskap.

Norsk Friluftsliv ble stiftet i 1989, og har i dag følgende organisasjoner som medlemmer: Den Norske Turistforening, Norges Turmasjforbund, Norges Jeger- og Fiskerforbund, Norges KFUK-KFUM-speidere, Norges Klatreforbund, Norsk Orientering, Norges Padleforbund, Norges Røde Kors, Norges speiderforbund, 4H Norge, Skiforeningen og Syklistenes Landsforening, Kristen idrettskontakt, Norsk Kennel Klub, Norges Seilforbund, Forbundet KYSTEN, Det norske Skogselskap og Norges sopp- og nyttevekstforbund.

Organisasjonen het frem til 2014 Friluftslivets fellesorganisasjon (FRIFO).

Samarbeidspartnere
------------------

Klima- og miljødepartementet (KLD) er fagdepartementet for friluftsliv. Norsk Friluftsliv har derfor løpende samarbeid både med KLD og Miljødirektoratet (MD). Norsk Friluftsliv mottar driftsstøtte over statsbudsjettet fra Klima- og Miljødepartementet. Det er kontakt med Kulturdepartementet (KUD) i forbindelse med spillemidler til friluftsformål og Helsedepartementet og Helsedirektoratet når det gjelder friluftsliv og helse. Norsk Friluftsliv fordeler aktivitets-/prosjektmidler fra MD og spillemidler til aktivitetstiltak fra KUD til medlemsorganisasjonene i Norsk Friluftsliv.

Stortingets energi- og miljøkomite er et viktig kontaktpunkt for Norsk Friluftsliv i forhold til statsbudsjett og større friluftspolitiske saker. Det holdes også kontaktmøter med de politiske partiene som er representert på Stortinget. Norsk Friluftsliv har også et godt samarbeid med Friuftsrådens Landsforbund (FL).

Organisasjonen Norsk Friluftsliv
--------------------------------

Norsk Friluftsliv er organisert med årsmøte, styre og administrasjon. Årsmøtet er Norsk Friluftsliv høyeste myndighet og ledes av ordfører. Ordinært årsmøte holdes hver år i mai. Antall representanter hver organisasjon kan møte med fastsettes på grunnlag av medlemstallet pr. 31.12. året før.

Årsmøtet behandler årsmelding, årsregnskap, langtidsplaner og langtidsbudsjett, kontingent, og velger ordfører, styreleder, styre på syv medlemmer og ett varamedlem.

Administrasjonen har kontor i Oslo, og består av generalsekretær, kontorleder, informasjonskonsulent og fagkonsulent. Styreleder er Solveig Schytz. Generalsekretær er Bente Lier.

Miljøverndepartementet ga Norsk Friluftsliv i oppdrag å gjennomføre Friluftslivets år i 2005.

I 2015 var Norsk Friluftsliv praktisk ansvarlig for gjennomføringen av Friluftslivets år 2015. I 2025 skal Norsk Friluftsliv ifølge planen stå ansvarlig for gjennomføringen av et nytt Friluftslivets år.

Referanser
----------

1. ↑  «Medlemsorganisasjoner». *www.norskfriluftsliv.no*. Arkivert fra originalen 25. mars 2024. Besøkt 25. mars 2024.

Eksterne lenker
---------------

* Norsk Friluftsliv
**Matt Cimber** (født **Thomas Vitale Ottaviano** 1936) er en italiensk-amerikansk regissør, manusforfatter og filmprodusent.

Biografi
--------

Thomas Vitale Ottaviano ble født i 1936. Han forlot Brooklyn for å studere ved Syracuse University. Etter å ha havnet i et nordeuropeisk miljø begynte han å bruke navnet Matt Cimber.

Cimber begynte å jobbe som teaterregissør. Da han regisserte teaterstykket *Buss stopp* våren 1964, innledet han et forhold til hovedrolleinnehaveren Jayne Mansfield. De to giftet seg senere samme året. Cimber debuterte som filmregissør med dramafilmen *Single Room Furnished* (1968), der Mansfield også spilte hovedrollen. Innspillingen av filmen ble fullført i april 1966, men grunnet problemer med å få i stand en distribusjonsavtale ble ikke filmen utgitt før to år senere. Mansfield søkte om skilsmisse fra Cimber i juli 1966, men den ble ikke fullført før hennes død i en bilulykke året etter.

Cimber hadde stor suksess med flere pornografiske dokumentarfilmer på slutten av 1960- og begynnelsen av 1970-tallet, inkludert *Man & Wife: An Educational Film for Married Adults* (1969), *He & She* (1970), *Africanus Sexualis* (1970) og *The Sexually Liberated Female* (1970).

Blant hans mest kjente filmer er også dramafilmen *Butterfly* (1982), med Stacy Keach, Pia Zadora og Orson Welles i hovedrollene. Den ble nominert til ti priser under den tredje Razzie-utdelingen i 1983.

Filmografi som regissør (utvalg)
--------------------------------

* 

* 1968 – *Single Room Furnished*
* 

* 1982 – *Hevnens time*

Priser og nominasjoner
----------------------

* 1983: Nominert: Golden Raspberry Award: Verste film, *Butterfly*.
* 1983: Nominert: Golden Raspberry Award: Verste regissør, *Butterfly*.
* 1983: Nominert: Golden Raspberry Award: Verste manus, *Butterfly*.

Referanser
----------

1. ↑   Internet Movie Database, besøkt 26. juni 2019[Hentet fra Wikidata]
2. 1 2  Saxton, Martha (1975). *Jayne Mansfield and the American Fifties*. Houghton Mifflin. ISBN 978-0395202890. s. 149

Eksterne lenker
---------------

* (en) Matt Cimber på Internet Movie Database Rediger på Wikidata

* (sv) Matt Cimber i Svensk Filmdatabas Rediger på Wikidata

* (da) Matt Cimber på Filmdatabasen Rediger på Wikidata

* (fr) Matt Cimber på Allociné Rediger på Wikidata

* (en) Matt Cimber på AllMovie Rediger på Wikidata

* (en) Matt Cimber hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data)
 |
**Thomas Patrick Noone** (født 29. april 1921, død 24. april 1968), bedre kjent som **Tommy Noonan**, var en amerikansk skuespiller, manusforfatter, regissør og filmprodusent.

Han spilte i en rekke filmer fra 1940- til 1960-tallet, og er best kjent for birollene han spilte i *Herrer liker blonde piker* (1953) og *En stjerne blir født* (1954).

Noonan døde 46 år gammel av hjernesvulst.

Biografi
--------

Noonan ble født 29. april 1921 i Bellingham i Washington. Som barn opptrådte han på Davenport Free Theatre i New York sammen med halvbroren John Ireland. De to spilte senere i tre filmer sammen, inkludert *I Shot Jesse James* (1949).

Noonan dannet et komikerduo sammen med Peter Marshall på slutten av 1940-tallet. De kalte seg Noonan & Marshall og opptrådte på TV, nattklubber og i filmene *Holiday Rhythm* (1950), *FBI Girl* (1951), *Starlift* (1951), *The Rookie* (1959) og *Swingin' Along* (1961). Duoen skilte lag etter utgivelsen av *Swingin' Along*.

Noonan gjorde seg også bemerket for rollen som Marilyn Monroes rike kjæreste, Gus Esmond, i *Herrer liker blonde piker* (1953) og musikeren Danny McGuire *En stjerne blir født* (1954).

På begynnelsen av 1960-tallet spilte Noonan i noen b-filmer, inkludert *Promises! Promises!* (1963), med Jayne Mansfield, og *3 Nuts in Search of a Bolt* (1964), med Mamie Van Doren. Disse hadde han i tillegg bidratt med både manuset til og produserte. Han debutere også som regissør med *3 Nuts in Search of a Bolt*. Den siste filmen han produserte var *Cottonpickin' Chickenpickers* (1967), som også var Sonny Tufts' siste film.

Ikke lenge etter at hans siste film var utgitt, fikk Noonan diagnosen hjernesvulst. Han døde på Motion Picture Country Hospital i Woodland Hills i Los Angeles 24. april 1968, få dager før han hadde fylt 47 år.

Filmografi (utvalg)
-------------------

* 

* 1953 – *Herrer liker blonde piker*
* 

* 1954 – *En stjerne blir født*
* 

* 1955 – *To piker på galeien*
* 

* 1963 – *Promises! Promises!*
* 

* 1964 – *3 Nuts in Search of a Bolt*

Referanser
----------

1. 1 2  «Movie Star Noonan Dies At 46». *The Miami News*. 24. april 1968. [*død lenke*]
2. ↑  Erickson, Hal (2012). *Military Comedy Films: A Critical Survey and Filmography of Hollywood Releases Since 1918*. McFarland. s. 76-77. ISBN 978-0786462902.
3. ↑  Erickson, Hal (2012). *Military Comedy Films: A Critical Survey and Filmography of Hollywood Releases Since 1918*. McFarland. s. 77. ISBN 978-0786462902.

Eksterne lenker
---------------

* (en) Tommy Noonan på Internet Movie Database Rediger på Wikidata

* (sv) Tommy Noonan i Svensk Filmdatabas Rediger på Wikidata

* (fr) Tommy Noonan på Allociné Rediger på Wikidata

* (en) Tommy Noonan på AllMovie Rediger på Wikidata

* (en) Tommy Noonan hos Turner Classic Movies Rediger på Wikidata

* (en) Tommy Noonan hos The Movie Database Rediger på Wikidata

* (en) Tommy Noonan hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data)
 |